Túto hudbu mám rád

Túto hudbu mám rád je relácia Slovenského rozhlasu vysielaná od roku 2000. Na stanici Rádio Slovensko a v repríze aj na stanici Rádio Regina ju pravidelne moderuje Vlado Franc. Výnimkou bolo vydanie, kde bol sám hosť v roku 2003 pri príležitosti vysielania 150. vydania relácie.Vlado Franc: Nebyť priazne poslucháčov, Krištáľové krídlo nezískam 

Relácia sa do 26. februára 2012 vysielala vždy v sobotu popoludní, dočasne od 4. marca v nedeľu dopoludnia. V súčasnosti (2024) ide v premiére v sobotu od 13:05 na Rádiu Slovensko a v repríze v nedeľu od 10:00 na Rádiu Regina.

V relácii počas rozhovoru moderátora s hosťom znie hudba, ktorú vybral aktuálny hosť. Ak je hosťom interpret, tak sa hrajú aj jeho piesne. Námet relácie vznikol v roku 1999 po vyhlásení riaditeľa rozhlasu na prémiu pre nový námet rozhlasovej relácie. 500. premiérové vydanie relácie bolo odvysielané dňa 17. júna 2012, hosťom v relácii bol Richard Müller. 25. októbra 2025 bola odvysielaná 1000. časť, v ktorej bola hosťom Marika Gombitová.

Znelkou relácie je skladba Rising Sun z albumu Longing (rok vydania 1999) od nemeckej kapely Bell Book & Candle.

 Literatúra 
 Vlado Franc: Túto hudbu mám rád (podtitul: Pätnásť známych slovenských a českých osobností z obľúbenej relácie Slovenského rozhlasu), Forza Music, 2007, ISBN 978-80-968475-7-0, kniha obsahuje CD Túto hudbu mám rád - Vlado Franc, litcentrum.sk

 Referencie 

 Externé odkazy 
 Oficiálna stránka relácie, na stránke je zoznam hostí

Kategória:Rozhlasové relácie na Slovensku
Kategória:Slovenský rozhlas